Невша
Невша е село в Североизточна България. То се намира в община Ветрино, област Варна.

География 
Селото е разположено на 100 м южно от магистрала „Хемус“ и е на 55 км от град Варна, 17 км от град Нови пазар и на 25 км от град Провадия. В южната част на селото се намира жп гара Невша.

История 
Названието на селото идва от легенда, свързана с османската власт. Мома на име Нягуша е била преследвана от турците. За да защити своята чест тя е била принудена да се хвърли от местността Голямото було, наречено заради това, че нейното було се е увило около скалите и не е дало на момичето да умре. Горкото момиче се хвърлило в деня на сватбата си. От нейното име – Нягуша – дошло и името на селото. С годините, обаче, хората го прекръстили на Невша.

Според историка от началото на ХХ век Васил Миков произходът на името съвпада с легендата, като той нарича девойката Нягоса и счита, че звученето на топонима е турцизирано до днешното Невша.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Културни и природни забележителности 
Край селото има много пещери и пропасти – Мечкарица, Софрата, Срутището, Овчарската пещера, Малкото Елеме, Коминчетата, Черната пещера, Двойната ниша, Дюзата, Отшелническа килия, Голямото Елеме. В селото има гнезда на египетски лешояд, защитен вид.

Редовни събития 
На 2 май има селски събор.

Други 
Има два футболни отбора един детски и един юношески, но те не са официални поради липсата на финанси. Юношеският отбор има много значими победи на турнирите в Суворово, Ягнило и др.

Източници 

Села в област Варна
Населени места в община Ветрино